Departament de Comerç i Turisme
Amb la finalitat de determinar les característiques que han de reunir els premis i guardons al foment del turisme a Catalunya i desenvolupant el Decret 145/1981, de 3 de juny, que els creà,
Article primer.- La Medalla d'Honor del Turisme de Catalunya i la Medalla del Turisme de Catalunya tenen per objecte recompensar les persones físiques nacionals o estrangeres en les quals concorren mèrits suficients dels que enumeren l'article 1r.
Aquestes medalles podran ser atorgades a títol individual o col·lectiu.
Article segon.- La Medalla d'Honor del Turisme de Catalunya serà una medalla d'argent, de forma ovalada, amb el caire irregular, i de les mesures següents: 77 mm per 66 mm i 2,5 mm de gruix, amb una espiga a la part inferior.
La medalla serà presentada sobre un repeu o suport de marbre negre, les mesures del qual seran 110 mm de llargada, 80 mm d'amplada i 25 mm de gruix.
Sobre l'esmentat repeu o suport apareixen quatre barres verticals de marbre jaspiat entre els colors blanc i grisenc, amb una alçada de 130 mm. A l'anvers de la Medalla d'Honor del Turisme de Catalunya apareixerà gravat el senyal de la Generalitat, en el qual les barres corresponents al color groc seran balmades i la inscripció "Generalitat de Catalunya, Departament de Comerç i Turisme".
La medalla s'adossarà pel seu revers a les barres de marbre anteriorment descrites.
Sobre el perfil del repeu i suport de marbre negre que presenta les quatre barres i la medalla, s'adossarà una placa de plata (mesures: 73 mm de llargada per 16 mm d'amplada i 0,9 mm de gruix) a la qual apareixerà gravat "Medalla d'Honor del Turisme de Catalunya", juntament amb l'any de la seva concessió i el nom del guardonat.
Article tercer.- La Medalla del Turisme de Catalunya serà una medalla de coure de forma ovalada i caire irregular amb les mesures següents: 77 mm de llargada per 66 mm d'amplada i 4 mm de gruix, amb una espiga a la part inferior.
A l'anvers de la Medalla del Turisme de Catalunya apareixerà gravat el senyal de la Generalitat de Catalunya, en el qual les barres corresponents al color groc, seran balmades, i portarà la següent inscripció: "Generalitat de Catalunya, Departament de Comerç i Turisme".
Al revers figurarà la inscripció següent: "Medalla del Turisme de Catalunya", juntament amb l'any de la seva concessió i el nom del guardonat.
Article quart.- La Placa d'Honor del Turisme de Catalunya i el Diploma Turístic de Catalunya són recompenses per premiar aquelles institucions, corporacions, entitats o establiments de caràcter públic o privat en què concorrin mèrits suficients dels enumerats a l'article 1r.
Article cinquè.- La Placa d'Honor del Turisme de Catalunya serà d'argents amb les vores bisellades i les mesures següents: 152 mm de llargada per 120 mm d'amplada i 0,9 mm de gruix.
Es presentarà sobre un plafó de vellut vermell granat de 203 mm de llargada per 173 mm d'amplada.
Sobre la placa i a la part superior apareixerà gravat el senyal de la Generalitat, amb la modalitat que les barres que corresponen al color vermell seran balmades, a fi que l'efecte del color sigui prestat a l'emblema del plafó on descansa.
Ja placa, i sota la inscripció "Generalitat de Catalunya.
Departament de Comerç i Turisme.
Placa d'Honor del Turisme de Catalunya", juntament amb l'any que correspongui al premi i el nom del guardonat.
Article sisè.- El Diploma Turístic de Catalunya tindrà les mesures següents: 350 x 450 mm, serà elaborat amb paper tipus verjurat i imprès a tres tintes serigrafia.
A la part superior i en color bordeus lluent apareixerà la següent inscripció: "Generalitat de Catalunya.
Departament de Comerç i Turisme" i el senyal de la Generalitat amb una espiga a la part inferior.
A continuació i en color gris fosc el text següent: "Diploma Turístic de Catalunya, atorgat a..." (el nom del guardonat).
A la part inferior esquerra, sota l'antesignatura, hi figurarà el text: "El President de la Generalitat de Catalunya", i a la part inferior dreta, també sota l'antesignatura el text "El Conseller de Comerç i Turisme".
Article setè.- Les distincions a què es refereix la present Ordre es concediran prèvia formació d'expedient on quedin plenament justificats els mèrits de la persona o entitat que hagin esdevingut creditors de la recompensa de la qual es tracti.
L'expedient serà incoat per acord del conseller de Comerç i Turisme o del director general de Turisme, o bé a instància d'una altra autoritat de qualsevol ordre o per persona o entitat, exceptuant la interessada, al·legant en tot cas la raó en què es basi la petició.
L'expedient s'instruirà al Servei d'Empreses i Activitats Turístiques de la Direcció General de Turisme.
Article vuitè.- A les peticions o propostes relatives a aquestes recompenses, s'adjuntaran, a més dels fonaments que les motiven, tots aquells antecedents, informes i testimonis que es creguin oportuns.
Article novè.- La concessió d'aquestes recompenses es farà constar en un Llibre de Registre que serà portat pel Servei d'Empreses i Activitats Turístiques.
Barcelona, 2 de desembre de 1981